The Bridge at Remagen

***The Bridge at Remagen*** (títol orichinal en anglés, en aragonés ***O puent de Remagen***, estrenada en Aragón con o suyo títol traduciu enta lo castellano como ***El puente de Remagen***) ye una cinta de cine belico estrenada l'anyo 1969, coproducida por o cine estausunidense, lo cine checoslovaco y lo cine alemán, dirichida por John Guillermin seguntes un guión adaptau por Roger O. Hirson, William Roberts y Richard Yates (basau en *The Bridge at Remagen: The Amazing Story of March 7, 1945*, un libro publicau en 1957 por l'historiador Ken Hechler, con una banda sonora orichinal d'Elmer Bernstein, una dirección de fotografía de Stanley Cortez, una producción cinematografica a lo cudiau de David L. Wolper ta la productora cinematografica *[[The Wolper Organization, Ltd.]]* y un elenco d'o cual en fan parte, entre d'atros, os actors George Segal, Robert Vaughn, Ben Gazzara, Bradford Dillman, E.G. Marshall, Peter Van Eyck, Hans Christian Blech, Heinz Reincke, Joachim Hansen, Sonja Ziemann, Anna Gael, Bo Hopkins, Robert Logan, Matt Clark y Steve Sandor.

A cinta s'isnpira (encara que con no masiada fidelidat a la realidat historica) en a batalla de Remagen mientres a Segunda Guerra Mundial, cuan os exercitos d'os Aliaus prebaban d'apoderar-se de bel puent intacto que lis permitise trescruzar con bella seguridat o río Rin y penetrar en o corazón d'o Tercer Reich, obchectivo que consiguió en primer lugar a 9<sup>ena</sup> División Bilndada de l'exercito estausunidense en apoderar-se d'un puent en a localidat de Remagen, o puent Ludendorff, en marzo de 1945. En a cinta, o *[[tenient]] Hartman* manda un grupo de soldaus, estando un líder experimentau, pero ye bien canso d'a guerra, a qui li prometen reposo ta los suyos soldaus nomás que plegue en Remagen, a on s'aspera que cuan i pleguen as tropas d'a *[[Wehrmacht]]* haigan destruyiu lo puent. D'atra man, lo *[[comandant]] Paul Kreuger* recibe la orden de protecher o puent y impedir que se'n apropien os Aliaus destruyindo-lo d'amenistar-se, pero que amás recibe la orden verbal de mantener-lo activo lo mayor tiempo posible ta conseguir que lo mayor numero posible de soldaus alemans consigan trescruzar o Rin y evitar estar feitos presoneros por os Aliaus. Cadaguno d'os dos preba de cumplir as suyas instruccions con a mayor profesionalidat posible, encara que l'alemán se troba bien luego con greus problemas porque no se li conceden os medios que se li han prometiu ta protecher u destruyir o puent.

A cinta s'ambienta en marzo de 1945 en a ciudat de Remagen en Renania-Palatinato mientres a Segunda Guerra Mundial y las suyas escenas se filmoron en Davle y Most en Checoslovaquia (hue Republica Checa), en Mechnice en Polonia y en Hamburgo en Alemanya Occidental (hue Alemanya), amás d'en Austria y Italia.

## Elenco

## Se veiga tamién
* Cine en 1969.
* Cintas de 1969.

## Referencias

## Vinclos externos
*  ''The Bridge at Remagen'' en Internet Movie Database.
*  ''The Bridge at Remagen'' en Rotten Tomatoes.
*  ''The Bridge at Remagen'' en AllMovie.
*  ''The Bridge at Remagen'' en TCM Movie.
*  ''The Bridge at Remagen'' en l**[[American Film Institute Catalog]]'' de l**American Film Institute''.